
	[bookmark: nev]VÁNYIK PASZKÁL ADRIÁN
vanyik2002@gmail.com
Jogász
Osztatlan, 7. félév
Pécsi Tudományegyetem
Állam- és Jogtudományi Kar
	
[bookmark: _GoBack]






Témavezetők:
	Dr. Hohmann Balázs
egyetemi adjunktus, PTE ÁJK

	Dr. Szőke Gergely László
tanszékvezető adjunktus, PTE ÁJK




Adatvédelem az új digitális korszakban: A GDPR és a mesterségesintelligencia-rendelet összefüggései és kihívásai

Az új digitális korszakban a mesterséges intelligencia (AI) technológiák gyors fejlődése jelentős kihívások elé állítja az adatvédelmi szabályozást. Dolgozatom célja, hogy feltárja az általános adatvédelmi rendelet (GDPR) és a készülő Mesterségesintelligencia-rendelet (AI Act) közötti kapcsolatokat, különös tekintettel a kockázatalapú megközelítésre és a megelőző adatvédelmi intézkedésekre. Központi kérdésként vizsgálom, hogy az AI Act hogyan segítheti elő a GDPR célkitűzéseit, vagy éppen milyen mértékben hozhat létre eltérő szabályozási kereteket, például a lex posterior elvének alkalmazása miatt.
Elemzésem középpontjában az áll, hogy az AI Act milyen módon integrálja a kötelező adatvédelmi hatásvizsgálat (DPIA) és az alapjogvédelmi hatásvizsgálat (FRIA) követelményeit, valamint ezek milyen hatással vannak a magas kockázatú AI-rendszerekre. Kiemelem továbbá a két szabályozási keret metszéspontjait, különös tekintettel a profilalkotás szabályaira, az adatkezelők jogalap választására és a preventív megfelelési mechanizmusokra.
Dolgozatom rávilágít arra, hogy a GDPR és az AI Act közötti szinergia kulcsfontosságú lehet az átlátható, felelős AI-fejlesztés és alkalmazás biztosításában, miközben a jogalkotási folyamatok esetleges ellentmondásai új kérdéseket vetnek fel a jogharmonizáció terén.



